****

**Termat e referencës**

|  |
| --- |
| ***Njoftim për ekspert/e për redaktimin e manualit të prindërimit*** |

**Shoqata zbatuese**: YWCA of Albania

**Projekti:** ``Qendrat e Fëmijërisë së Hershme si hapësira kreative dhe të sigurta``

**Kohezgjatja e projektit:** shkurt- qershor 2023

**Donatori:** UNICEF

1. **Informacion i përgjithshëm**

``Qendrat e Fëmijërisë së Hershme si hapësira kreative dhe të sigurta`` është projekt i zbatuar nga YWCA of Albania me mbështetjen e UNICEF dhe në bashkëpunim me USAID.

Projekti konsiston në vazhdimin e ofrimit te sherbimit tek Qendra Ditore ne Shengjin, per femijet e moshes parashkollore. Qendra funksionon si hapësire e sigurte dhe edukuese për fëmijët. Filozofia kryesore është të mësuarit nëpërmjet lojës dhe përdorimi i strategjive jo formale të edukimit. Një sërë shërbimesh, si mbështetje psikologjike, aktivitete në grup, mësim i strukturuar sipas qasjes joformale, ushtrime në natyre etj do të ofrohen për të rritur reziliencën e fëmijëve dhe për t`iu siguruar ambiente gjithëpërfshirëse e edukuese.

Përpos fokusit me fëmijët, prindërit përfshihen në projekt me qëllim trajnimin e tyre dhe diskutimin rreth çështjeve të rëndësishme dhe sensitive, si prindërimi pozitiv, përballja me situatat traumatike, rregullimi emocional dhe lidhja e rëndësishme dhe e shëndetshme prind-fëmijë.

Gjithashtu në kuadër të projektit do të realizohen trajnime edhe me mësuesit, me qëllim ngritjen e kapaciteteve profesionale dhe dhënien e ekspertizës për të mbështetur nxënësit që mund të përballen me ngjarje potencialisht stresuese dhe traumatike, nëpërmjet të mësuarit socio-emocional dhe joformal.

1. **Qëllimi i shërbimit:**

*Personi përgjegjës për këtë pozicion, duhet të:*

* Njohë në mënyrë të detajuar projektin, qasjen, objektivat dhe qëllimet
* Kuptojë dhe zotërojë materialin në shqip, të hartuar paraprakisht nga ekspertët e YWCA
* Redaktojë nga ana gjuhësore materialin e përgatitur
* Finalizojë materialin e përgatitur me një saktësi gjuhësore, përdorimin e drejtë të gramatikës, drejtshkrimit, koherencës dhe logjikës së fjalive
* Rishikojë dhe modifikojë materialin e përgatitur për të siguruar përdorimin e gjuhës me ndjeshmëri gjinore dhe kulturore
* Finalizojë materialin e përgatitur duke siguruar përdorimin e një gjuhe të thjeshtë dhe etike
* **Pritshmëritë**

|  |  |
| --- | --- |
| Outputi | Periudha |
| * Rishikim i manualit në gjuhën shqipe * Redaktim i manualit * Përdorimi i rregullave gramatikore dhe drejtshkrimore * Përdorim i gjuhës me ndjeshmëri gjinore dhe kulturore * Redaktim i materialit në mënyrë etike dhe profesionale | prill 2023 |

1. **Profili**

*Edukimi, Kualifikimi*

* Edukim në fushën e gjuhësisë, komunikimit apo gazetarisë

*Eksperienca të mëparshme*

* Përvoja relevante të mëparshme të redaktimit të materialeve
* Eksperienca të mëparshme në OJF

*Kërkesat specifike profesionale*

* Aftësi të shkëlqyera të njohjes së parimeve gramatikore dhe drejtshkrimore të gjuhës shqipe
* Aftësi të shkëlqyera të shkrimit të gjuhës shqipe
* Aftësi të mira komunikimi
* Aftësi për të punuar në grup
* Aftësi për të qenë fleksibël
* Aftësi për të punuar dhe respektuar deadline-t
* Aftësi organizative

**5. Menaxhimi dhe raportimi**

a. Struktura përgjegjëse që përfaqëson YËCA of Albania është Drejtori i Projektit

b. Fushëveprimi i punës së konsulentit nuk parashikon përdorimin e ambienteve të projektit, por nuk përjashton mundësinë kur lind nevoja.

***Shënime të rëndësishme:***

1.Personat që kanë pasur eksperiencë të mëparshme me YWCA kanë përparësi përzgjedhje.

2. YWCA ndjek një proces transparent përzgjedhje, bazuar tek kriteret e vlerësimit. Çdo ndërhyrje sjell skualifikimin direkt të kandidatit.

3. YWCA ndjek politikën e zero tolerancë në lidhje me çështjen e ngacmimit, shfrytëzimit dhe/ose abuzimit seksual, ndaj çdo personi që përfshihet në aktivitetet e organizatës.